અપહરણની જાણ થઇ ત્યારથી અત્યાર સુધી જેટલા લોકોને ઘટનાની ખબર પડી હતી તેવા દિનેશસિંહ ચોહાણ, સતિષ ચૌધરી, હિમાંશુ શુક્લા અને પોલીસમાં ન હોવા છતા પોલીસ પરિવારમાંથી આવતા કિશનસિંહ ઘટનાની ગંભીરતા સમજતા હતા. તમામ લોકો જાણતા હતા કે તલભાર બેદરકારી બાળકોના જીવ જોખમમાં મુકી શકે છે. માટે હિમાંશુ શુક્લાએ કિશનસિંહને કહ્યું, ‘તુમ્હારા દોસ્ત હે પર ઉસકો બતાવ કે વો ફેક્ટરી કે કિસી સ્ટાફ કે સામને બાત ન કરે ઓર ફેક્ટરી કિ ઓફિસ કે બહાર ભી ન આયે’. આ કરવા પાછળનું કારણ જો કોઇ અંદરનો વ્યક્તિ જ સંડોવાયેલો હોય તો તે પોલીસની કાર્યવાહીથી માહિતગાર ન થાય અને ઓફિસની બહાર અપહરણકારો ખાનગીમાં વોચ કરતા હોય તો? માટે અમીતભાઇને અંદર રહેવાની જ સલાહ અપાઇ.